open-index/open-wikipedia-markdown huggingface dataset:
Μπέσα

Στα ελληνικά η λέξη **μπέσα** () αναφέρεται σε ένα εθιμοτυπικό κώδικα τιμής με ρίζες στο Μεσαίωνα. Η λέξη εντοπίζεται στο *[[Κανούν (Αλβανία)|Kanuni]]* (από το ελληνικό *Κανών*), μία συλλογή παραδοσιακών νόμων που αρχικά διαδίδονταν προφορικά, ενώ αργότερα καταγράφηκαν από τον πρίγκηπα *[[Λέκα Ντουκαγκίνι]]*. Η σύγχρονη ερμηνεία της *μπέσας* αποδίδεται και με τη λέξη *αξιοπιστία*.

## Προέλευση λέξης
Στο λεξικό της ελληνικής του Hofmann, η λέξη *be* (*όρκος*) της αλβανικής εντάσσεται στο λήμμα *πείθομαι* (*πείθω*: ινδοευρωπαϊκή ρίζα **bheidhο*, βλέπε λατινικό *fido*). Κατά τον Treimer η *besa* προέρχεται από την αρχική μορφή **bhoidha-t-i* και δεν πρέπει να διαχωριστεί από τη λέξη *be*. Ο Schmidt επίσης δέχεται τη *besa* ως προέκταση του *be* και την προέλευση του *be* από τη βάση **bhoidha*. Σύμφωνα με τις ενδείξεις λοιπόν, υπάρχει πιθανή εγγύτητα με τις ελληνικές λέξεις *πείθομαι* και *πίστη*, όπως και με τις αντίστοιχες λατινικές και άλλες σε σύγχρονες ευρωπαϊκές γλώσσες. Ο Μάρκος Μπότσαρης στο λεξικό του δίνει στη *μπέσα* την ερμηνεία *θρησκεία* (πίστη), με βάση τη χρήση της εποχής από τους Αρβανίτες.

## Έννοια
Η μπέσα καθορίζει ένα πρότυπο συμπεριφοράς με βάση τις αξίες μιας ομάδας ατόμων. Τα μέλη της θεωρούν τις προφορικές δεσμεύσεις απαραβίαστες, ενώ επιταγή αποτελεί η απόδοση τιμής σε συντοπίτες και συγγενείς, σύμφωνα με τα εκάστοτε συμφέροντα και τους ηθικούς κανόνες της εποχής. Στην ύπαιθρο, η συμμετοχή σε πρακτικές που σχετίζονται με τη μπέσα μπορούσε και μπορεί να οδηγήσει σε ακραίες καταστάσεις, όπως θανάτους αντιπάλων. Για τα αναξιόπιστα άτομα, χρησιμοποιείται η λέξη *μπαμπέσης* (, από το *pa*+*besë*, δίχως μπέσα). Στην πράξη, λόγω της σύγχρονης αστικοποίησης, το περιεχόμενο της μπέσας είναι συγγενικό με έννοιες όπως *αξιοπιστία*, *αξιοπρέπεια* και *φιλότιμο*. 

## Πηγές
* J.B. Hofmann - Ετυμολογικόν Λεξικόν της Αρχαίας Ελληνικής (μετάφραση Α.Δ. Παπανικολάου)
* Eqrem Çabej - Ετυμολογικές Μελέτες στο Πεδίο της Αλβανικής (Αλβανική Ακαδημία Επιστημών)
* Μπέσα  - Γιαντ Βασσέμ 
* Το Ελληνο-Αλβανικόν Λεξικό του Μάρκου Μπότσαρη - Φιλολογική Έκδοσις εκ του Αυτογράφου (Ακαδημία Αθηνών)

## Παραπομπές


Κατηγορία:Αρβανίτες
Κατηγορία:Ελληνική γλώσσα
Κατηγορία:Αλβανική γλώσσα
Κατηγορία:Δικαιοσύνη
Κατηγορία:Κοινωνία
Ζωγράφος της γαμήλιας πομπής

thumb|right|250px|Αγγειογραφία του ζωγράφου της γαμήλιας πομπής
Ο **ζωγράφος της γαμήλιας πομπής** είναι το συμβατικό όνομα αρχαίου Έλληνα αγγειογράφου του 4ου αιώνα π.Χ.

## Βιογραφία
Άκμασε στα μέσα του 4ου αιώνα π.Χ. στην Αθήνα. Ήταν ο τελευταίος σημαντικός αγγειογράφος του αττικού ερυθρόμορφου ρυθμού. Διακόσμησε κυρίως υδρίες και λέβητες. Εκτός από τα ερυθρόμορφα έργα του σώζονται και πολλοί παναθηναϊκοί αμφορείς, μελανόμορφου ρυθμού. 

## Πηγές
* Karl Schefold: *Untersuchungen zu den Kertscher Vasen*. Berlin 1934, S. 132-134.
Κατηγορία:Εκθέματα στα μουσεία Γκέτι

## Εξωτερικοί σύνδεσμοι
* Βιογραφικό σημείωμα από το Μουσείο Γκέτι

Κατηγορία:Αρχαίοι Έλληνες αγγειογράφοι
Βιντεοπαιχνίδι αγώνων

μικρογραφία|Στιγμιότυπο από το γαλλικό βιντεοπαιχνίδι αγώνων Vroom. Το παιχνίδι αναπτύχθηκε και δημοσιεύτηκε από τον Daniel Macré και την εταιρεία Lankhor το 1991.
Τα ***βιντεοπαιχνίδια αγώνων*** είναι είδος βιντεοπαιχνιδιών που εκτελείται σε οπτική πρώτου είτε τρίτου προσώπου, και στο οποίο ο παίκτης λαμβάνει μέρος σε έναν αγώνα με οποιοδήποτε τύπο χερσαίου ή θαλάσσιου οχήματος, ή αεροπλάνου. Μπορεί να βασίζονται σε πραγματικές διοργανώσεις αγώνων αυτοκίνησης ή και φανταστικές διοργανώσεις. Ακόμη, τα παιχνίδια αγώνων μπορούν να χωριστούν σε δύο μεγάλες κατηγορίες, στα παιχνίδια εξομοίωσης και στα παιχνίδια γρήγορης δράσης. Χαρακτηριστικά παραδείγματα του είδους είναι τα *[[Grand Theft Auto]]*, *[[Gran Turismo (σειρά)|Gran Turismo]]*, *[[Forza Motosport]]*, *[[Need for Speed]]* και *[[Test Drive]]*.

## Άλλα είδη βιντεοπαιχνιδιών
*Βιντεοπαιχνίδια δράσης
*Βιντεοπαιχνίδια περιπέτειας
*Βιντεοπαιχνίδια δράσης περιπέτειας
*Βιντεοπαιχνίδια επιβίωσης τρόμου
*Βιντεοπαιχνίδια ρόλων
*Βιντεοπαιχνίδια δράσης ρόλων
*Βιντεοπαιχνίδια στρατηγικής
*Βιντεοπαιχνίδια MMORPG
*Βιντεοπαιχνίδια πλατφόρμας
*Βιντεοπαιχνίδι πάλης
*Βιντεοπαιχνίδι beat 'em up
*Βιντεοπαιχνίδια βολών πρώτου προσώπου
*Βιντεοπαιχνίδια εξομοίωσης
*Βιντεοπαιχνίδια παζλ
*Βιντεοπαιχνίδια αθλητισμού

*
Αγώνων
Ζωγράφος του Μαρσύα

Ο **Ζωγράφος του Μαρσύα** είναι το συμβατικό όνομα αρχαίου έλληνα αγγειογράφου του 4ου αιώνα π.Χ.

## Βιογραφία
Άκμασε τον 4ο αιώνα π.Χ. Τα έργα του χρονολογούνται μεταξύ 370 - 330 π.Χ. Θεωρείται ως ικανότερος των αγγειογράφων του ερυθρόμορφου ρυθμού. Το όνομά του αποδόθηκε χάριν της απεικόνισης του Μαρσύα σε πελίκη που φιλοξενείται στο Μουσείο Ερμιτάζ. Συνολικά αποδίδονται 23 έργα στον καλλιτέχνη αυτόν.

## Παραπομπές


## Πηγές
* John D. Beazley: *Attic red-figure vase-painters*. Oxford 1963.
* John Boardman: *Rotfigurige Vasen aus Athen. Die klassische Zeit*, von Zabern, Mainz 1991 (Kulturgeschichte der Antiken Welt, Band 48), besonders S. 199f. ISBN 3-8053-1262-8.
* Stella Drougou: *Marsyas-Maler*, in *[[Pauly-Wissowa]]* 7 (1999), Sp. 956f.

Κατηγορία:Αρχαίοι Έλληνες αγγειογράφοι
Παναθηναϊκός αμφορέας (Μουσείο Γκέτι αρ. 79.AE.147)

Ο **Παναθηναϊκός αμφορέας του Νικόδημου** που φιλοξενείται στη συλλογή του Μουσείου Γκέτι με αριθμό ευρετηρίου 79.AE.147 είναι έπαθλο των αρχαίων Παναθηναίων.

## Περιγραφή
Στην πρόσθια όψη εικονίζεται η θεά Αθηνά προς τα δεξιά πλαισιωμένη από δύο κίονες. Διαβάζουμε την επιγραφή «ΤΟΝ ΑΘΕΝΕΘΕΝ ΑΘΛΟΝ» και την αναφορά στον άρχοντα, «ΘΕΟΦΡΑΣΤΟΣ ΑΡΧΕ». Η οπίσθια όψη εικονίζει ένα τέθριππο με οδηγό και αποβάτη προς τα αριστερά.

## Ιστορική τοποθέτηση
Από τον 4ο αιώνα π.Χ. και μετά συναντάμε την επιγραφή του άρχοντα που κυβερνούσε την Αθήνα κατά την συγκομιδή της ιερής ελιάς, από την οποία γίνονταν το λάδι έπαθλο των Παναθηναίων. Ο Θεόφραστος υπηρέτησε την περίοδο 340-339 π.Χ. και χρονολογεί την κατασκευή του αμφορέα ετούτου.

## Πηγές

* Παρουσίαση του αμφορέα στο μουσείο

Κατηγορία:αρχαϊκή τέχνη
Κατηγορία:Παναθηναϊκός αμφορέας
340
Κατηγορία:Μελανόμορφος ρυθμός
Κατηγορία:Εκθέματα στα μουσεία Γκέτι
Bandiera rossa

right|260px 
Το  ***Bandiera rossa*** (ελληνική απόδοση:**Μπαντιέρα Ρόσα** ή **Κόκκινη Σημαία**) είναι ένα ιταλικό πολιτικό τραγούδι που έγινε εμβατήριο του ιταλικού αγροτικού κινήματος όπου και κατέληξε εμβατήριο του σοσιαλισμού, αλλά και του κομμουνισμού. Λέγεται και **Αβάντι Πόπολο** (Avanti Popolo) από τις δύο πρώτες λέξεις.

Πρόκειται για ένα δοξαστικό εμβατήριο της κόκκινης σημαίας που τραγουδιέται ως πολιτικό έμβλημα που πάντα προηγείται των κινητοποιήσεων. Ο δε ρυθμός του είναι έντονος και ενθουσιώδης. Τους στίχους του φέρεται να έγραψε ο Carlo Tuzzi περί το 1908, η δε μελωδία του προέρχεται  από ιταλικό δημοτικό τραγούδι της Λομβαρδίας. Ο ύμνος αυτός προβλήθηκε ιδιαίτερα στις απεργιακές κινητοποιήσεις και ταραχές κατά την λεγόμενη Κόκκινη Εβδομάδα του 1914 όπου και καθιερώθηκε ως επαναστατικό τραγούδι. Έκτοτε οι στίχοι του τραγουδιού αυτού υπέστησαν διάφορες παραλλαγές ανάλογα της εποχής.

## Πηγές
* "Ιστορία του 20ου Αιώνος" τομ. 6, Εκδ. ΠΑΡΝΕΛ - Χρυσός Τύπος - Αθήναι 1974, τομ.1ος, σελ.362.

Κατηγορία:Πολιτικά τραγούδια
Κατηγορία:Σοσιαλισμός
Κατηγορία:Κομμουνισμός
Κατηγορία:Τραγούδια του 1908
Κατηγορία:Ιταλικά τραγούδια
Κατηγορία:Επαναστατικά τραγούδια
Πανελλήνιο πρωτάθλημα στίβου γυναικών 1970

Το **ΛE΄ [[Πανελλήνιο πρωτάθλημα στίβου γυναικών]] 1970** διεξήχθη από τις 25 ως τις 27 Σεπτεμβρίου 1970 στο Στάδιο Καραϊσκάκη, στον Πειραιά, μαζί με το αντίστοιχο ανδρικό πρωτάθλημα, εκτός από το πένταθλο γυναικών που είχε διεξαχθεί νωρίτερα. Μετείχαν 180 αθλήτριες. Πρωταθλητής σύλλογος αναδείχθηκε ο '''Πανιώνιος''' για 17η φορά, με μεγάλη διαφορά από τα άλλα σωματεία. Σε πολλά αγωνίσματα οι αθλήτριες των κυανέρυθρων κατέλαβαν και τη δεύτερη ή τρίτη θέση, ενώ ανεπανάληπτη υπήρξε η επιτυχία του συλλόγου στα 200μ, όπου και οι έξι πρώτες αθλήτριες προέρχονταν από τον Πανιώνιο: Μηνιάτη, Πουλή, Ρεΐζη, Βρεττάκου, Πατάκα, Κρικέλα.  

## Οι νικήτριες

## Βαθμολογία

## Πηγές
*"Αθλητική Ηχώ", 28/9/1970.
*"Αθλητική Ηχώ", 27/9/1970.
*"Αθλητική Ηχώ", 26/9/1970.
*"Αθλητική Ηχώ", 25/9/1970.
*"Αθλητική Ηχώ", 25/12/1970.
****Αναφορές**


Γυναικων
Κατηγορία:Στίβος το 1970
Κατηγορία:Διοργανώσεις στίβου στον Πειραιά
MI

Η συντομογραφία λατινικών και ελληνικών χαρακτήρων **MI** (στην αγγλική γλώσσα προφέρεται εμ άι) μπορεί να αναφέρεται:

*Στο  Μίλι, μονάδα μέτρησης μήκους 
*Στο ρωμαϊκό σύστημα αρίθμησης στον αριθμό 1001.

## Γεωγραφικοί προσδιορισμοί
*Στην Επαρχία του Μιλάνου.
*Στο Μίσιγκαν πολιτεία των ΗΠΑ.

## Άλλες χρήσεις
*Στη γλώσσα των Μαορί σύμφωνα με τον κωδικό γλωσσών ISO 639-1

## Στην ελληνική γλώσσα
*Είναι το γράμμα Μι
*Είναι η νότα **Μι**
MK

Η συντομογραφία λατινικών χαρακτήρων **MK** ή **mK** (προφέρεται εμ-κέι) μπορεί να αναφέρεται :

## Μονάδες μέτρησης
* Στο Κέλβιν, ΜΚ (MegaKelvin), μονάδα μέτρησης θερμοκρασίας  που ισοδυναμεί με 106 
* Στο Κέλβιν, mΚ (milliKelvin), μονάδα μέτρησης θερμοκρασίας  που ισοδυναμεί με 10-3 

## Γεωγραφικοί προσδιορισμοί
* Στη Βόρεια Μακεδονία, βαλκανική χώρα, κατά ISO 3166-2 .
* Ως .mk στον top-level domain κωδικό για τη Βόρεια Μακεδονία στο διαδίκτυο.
* Στη μακεδονική γλώσσα (νοτιοσλαβική) κατά ISO 639-1.
* Αρχικό των αυτοκινητοδρόμων της Βόρειας Μακεδονίας
Ο Οιδίποδας Λύνει το Αίνιγμα της Σφίγγας

***Ο Οιδίποδας Λύνει το Αίνιγμα της Σφίγγας*** (γαλλικά:. *Œdipe Explique l'énigme du Sphinx*)  είναι πίνακας του Γάλλου ζωγράφου Ζαν Ωγκύστ Ντομινίκ Ενγκρ. Φιλοξενείται στο Μουσείο του Λούβρου στο Παρίσι. 

Ο πίνακας αρχικά ήταν σπουδή ανατομίας μικρού σχήματος για κάποιο άλλο έργο, ενώ αργότερα ο Ενγκρ το μεγέθυνε και το έκανε ξεχωριστό πίνακα μυθολογικού περιεχομένου.

## Περιγραφή
Ο πίνακας παρουσιάζει ένα άγριο βραχώδες τοπίο, κάπου σε ένα βουνό έξω από τη Θήβα, η οποία αμυδρά διακρίνεται στο βάθος. Ο μυθικός Οιδίπους έχει συναντήσει τη Σφίγγα, η οποία του ζήτησε να της ερμηνεύσει ένα αίνιγμα. Ο Οιδίπους εικονίζεται ως γυμνός ήρωας, με την χλαμύδα του ριγμένη στον ώμο. Το αριστερό πόδι ακουμπισμένο σε βράχο. Στηρίζεται στο δεξί πόδι και στον αριστερό αγκώνα που τον στηρίζει στο αριστερό του γόνατο. Σκύβει για να αντικρίσει στα μάτια την μυθική Σφίγγα που στέκει στο βράχο σε λίγο υψηλότερη θέση. Είναι οπλισμένος με δύο δόρατα. Η Σφίγγα εικονίζεται μισοκρυμμένη στο σκοτάδι, με λιονταρίσιο σώμα, φτερούγες στους ώμους και κεφάλι γυναίκας. Στο έδαφος ένα πόδι και άλλα σκόρπια ανθρώπινα κόκαλα μαρτυρούν τον κίνδυνο που διέτρεξαν οι προηγούμενοι διαβάτες, διότι δεν ήξεραν να λύσουν τον γρίφο του αινίγματος. Ο Οιδίπους με βλοσυρό βλέμμα και δείχνοντας με το αριστερό στη Σφίγγα και το δεξί στον εαυτό του, είναι έτοιμος να κερδίσει, ενώ ένας σύντροφός του στο βάθος παρακολουθεί με τρόμο την όλη σκηνή.

## Ερμηνεία
Το έργο είναι αλληγορικό μυθικού περιεχομένου και παριστάνει τον θρίαμβο του ανθρώπου υπεράνω του τέρατος. Ο Ενγκρ εμπνεύστηκε από τον μύθο του Οιδίποδα και χρησιμοποίησε για μοντέλο ένα αρχαίο ελληνικό άγαλμα. 

## Παραπομπές

## Εξωτερικοί σύνδεσμοι

* Παρουσίαση του πίνακα από το Μουσείο του Λούβρου

Κατηγορία:Έργα ζωγραφικής του Ζαν Ωγκύστ Ντομινίκ Ενγκρ
Κατηγορία:Πίνακες του Μουσείου του Λούβρου
Κατηγορία:Σφίγγες
Το Τουρκικό Λουτρό

***Το Τουρκικό Λουτρό*** (γαλλικά: *Le Bain turc*)  είναι αριστουργηματικός πίνακας του Γάλλου ζωγράφου Ζαν Ωγκύστ Ντομινίκ Ενγκρ. Φιλοξενείται στο μουσείο του Λούβρου στο Παρίσι. Είναι ένα από τα τελευταία έργα του μεγάλου ζωγράφου, και ίσως το πιο ερωτικό όλων. Το έργο του ήταν παραγγελία του Ναπολέοντα και παρουσιάστηκε στο ευρύ κοινό μετά από πολλά χρόνια μετά τον θάνατό του. Ο Ενγκρ αναγκάστηκε να τροποποιήσει πολλές φορές την αρχική του έκδοση, διότι θεωρήθηκε πολύ τολμηρή.

## Περιγραφή
Ο Ενγκρ εμπνεύστηκε από τις επιστολές της Lady Montague (1690-1760), η οποία είχε επισκεφτεί ένα τούρκικο χαμάμ στην Κωνσταντινούπολη στις αρχές του 18ου αιώνα. Εικονίζει πλήθος γυμνών γυναικών, καθισμένες ή ξαπλωμένες σε διάφορες στάσεις. Στο κέντρο του πίνακα είναι τοποθετημένη μια οργανοπαίκτρια με γυρισμένη την πλάτη προς τον θεατή και μαντήλι δεμένο κότσο στα μαλλιά. 

## Πηγές
* Παρουσίαση του πίνακα στο Μουσείο του Λούβρου

Κατηγορία:Έργα ζωγραφικής του Ζαν Ωγκύστ Ντομινίκ Ενγκρ
Κατηγορία:Πίνακες του Μουσείου του Λούβρου
Αναδυομένη Αφροδίτη (Ενγκρ)

Η **αναδυομένη Αφροδίτη** (γαλ. *Vénus Anadyomène*) είναι αριστουργηματικός πίνακας του Γάλλου ζωγράφου Ζαν Ωγκύστ Ντομινίκ Ενγκρ. Φιλοξενείται στο μουσείο Κοντέ στο Σαντιγί της Πικαρδίας.

## Περιγραφή
Η θεά Αφροδίτη αναδύεται από τα κύματα της θάλασσας, που σχηματίζει παχύ λευκό αφρό επάνω στο σημείο της γέννησής της. Θεοί Έρωτες συνοδεύουν την εμφάνιση της θεάς. Ένας από αυτούς φιλάει το πόδι της, ένας δεύτερος της αγκαλιάζει το γόνατο, ενώ ιππεύει δελφινάκι. Ένας τρίτος τεντώνει το τόξο του για να ρίξει το βέλος της αγάπης σε μία Ναϊάδα. Ένας άλλος της προσφέρει χάλκινο καθρέφτη.

Κατηγορία:Έργα ζωγραφικής του Ζαν Ωγκύστ Ντομινίκ Ενγκρ
Κατηγορία:Πίνακες θεοτήτων
Κατηγορία:Πίνακες με παιδιά
Βαγγέλης Λιβαδάς

Ο **Βαγγέλης Λιβαδάς** (1920 -27 Νοεμβρίου 2011), ήταν Έλληνας θεατρικός συγγραφέας και θεατρικός επιχειρηματίας. Γεννήθηκε στην Αθήνα το 1920. Σύζυγός του ήταν η ηθοποιός Σμαρούλα Γιούλη. Πέθανε από τις αναθυμιάσεις πυρκαγιάς που ξέσπασε στο διαμέρισμά του από αερόθερμο στις 27 Νοεμβρίου 2011. Η σύζυγός του μεταφέρθηκε στο νοσοκομείο με αναπνευστικά προβλήματα & τελικά απεβίωσε 3 μήνες μετά (7 Μαρτίου 2012) https://web.archive.org/web/20150602121945/http://el.wikipedia.org/wiki/%CE%98%CE%AC%CE%BD%CE%B1%CF%84%CE%BF%CE%B9_%CF%84%CE%BF%CE%BD_%CE%9C%CE%AC%CF%81%CF%84%CE%B9%CE%BF_%CF%84%CE%BF%CF%85_2012#7_.CE.9C.CE.B1.CF.81.CF.84.CE.AF.CE.BF.CF.85.

## Παραπομπές


Κατηγορία:Έλληνες συγγραφείς του 20ού αιώνα
Δίας και Θέτις

Ο **Δίας και Θέτις** (γαλ. *Jupiter et Thétis*) είναι αριστουργηματικός πίνακας του Γάλλου ζωγράφου Ζαν Ωγκύστ Ντομινίκ Ενγκρ. Φιλοξενείται στο Μουσείο Γκρανέ (Musée Granet) στο Αιξ-αν-Προβάνς.
## Ιστορικό του πίνακα
Ο πίνακας δημιουργήθηκε το έτος 1811 στην Ρώμη και είναι εμπνευσμένος από την Ιλιάδα. Ο Ενγκρ κατακρίθηκε για αυθάδεια. Η γαλλική κυβέρνηση αγόρασε τον πίνακα το έτος 1834 και ο Φρανσουά Μαριούς Γκρανέ (François Marius Granet) τον μετέφερε στο μουσείο, όπου φιλοξενείται μέχρι σήμερα.
## Παραπομπές

## Πηγές
* Robert Rosenblum, *Ingres* édition Cercle d'art 1986 

Κατηγορία:Έργα ζωγραφικής του Ζαν Ωγκύστ Ντομινίκ Ενγκρ
Ανάπαυση κατά τη φυγή στην Αίγυπτο (Μπαρότσι)

Η ***Ανάπαυση κατά τη φυγή στην Αίγυπτο*** είναι έργο του Φεντερίκο Μπαρότσι (Ουρμπίνο, 1538-1612) που φιλοτεχνήθηκε το 1573 για τον συλλέκτη Σιμονέττο Αναστάτζι. Σήμερα φιλοξενείται στη συλλογή της Πινακοθήκης των Μουσείων του Βατικανού.

Η εικόνα είναι γεμάτη σύμβολα που προεικονίζουν τη μοίρα του Χριστού: η κούπα που γεμίζει η Παναγία με νερό από το ρυάκι συμβολίζει τη Βάπτιση του Κυρίου στον Ιορδάνη ποταμό, το μαξιλάρι στο οποίο κάθεται το Θείο Βρέφος και το γαϊδουράκι τη θριαμβευτική είσοδό του στα Ιεροσόλυμα, ενώ τα κόκκινα κεράσια που κόβει ο Ιωσήφ από το δέντρο το αίμα που θα χυθεί στο Σταυρό. Όλα αυτά τα στοιχεία, σε μία εποχή οπότε οι πίνακες αυτού του είδους εξυπηρετούσαν την ανάγκη των πιστών για συγκέντρωση και προσευχή, δίνουν στη σύνθεση μια διάσταση οικειότητας και μια ξεχωριστή τρυφερότητα.

Στη ζωγραφική του Μπαρότσι το χρώμα αναδίδεται σαν άρωμα από τα αντικείμενα, διαχέεται, εξαερώνεται. Το ύφος του ακολουθεί το ρεύμα του δεύτερου μισού του 16ου αιώνα που εκφράζει το θρησκευτικό συναίσθημα χωρίς τις περίπλοκες φόρμες του Μανιερισμού. Αντίθετα προτιμά τις ντελικάτες εικόνες, τα ροδαλά χρώματα, το απαλό φως και τα τοπία ως υπόβαθρο. Ο ακριβής τρόπος που αποδίδει πολλές λεπτομέρειες (τα φρούτα, τα μεταλλικά αντικείμενα, τα αντικείμενα στην κάτω αριστερή γωνία) προαναγγέλλει τις επικείμενες εξελίξεις που θα γεννήσουν το νέο (για την Ιταλία) είδος των *«νεκρών φύσεων»*.

## Βιβλιογραφία
* *«Μουσεία Βατικανού, Ρώμη»* (2006), σειρά *«Μουσεία του Κόσμου»*, Βιβλιοθήκη Τέχνης των εκδόσεων *«Η Καθημερινή»*, σελ. 142-143, ISBN 978-960-6709-16-6.
* ''«Rest on the Flight to Egypt»'', καταχώρηση στην *«Web Gallery of Art»*.

Κατηγορία:Πίνακες του 1573
Κατηγορία:Ιταλικοί πίνακες
Κατηγορία:Εκθέματα στα Μουσεία Βατικανού
Η αποθέωση του Ομήρου

**Η αποθέωση του Ομήρου** (γαλ. *L'Apothéose d'Homère*) είναι αριστουργηματικός πίνακας του Γάλλου ζωγράφου Ζαν Ωγκύστ Ντομινίκ Ενγκρ. Φιλοξενείται στο μουσείο του Λούβρου στο Παρίσι.
## Περιγραφή
Η σύνθεση του έργου ετούτου θυμίζει τον έργο «Απόλλων και οι Μούσες στον Παρνασσό» του ζωγράφου Ραφαήλ. Ο Ενγκρ ανέλαβε την σύνθεση ενός μεγάλου πίνακα που θα κοσμούσε την οροφή του μουσείου του Καρόλου Ι' στο Λούβρο. Ο ποιητής Όμηρος εικονίζεται ως θεός, καθήμενος μπροστά από ένα ναό, στον οποίο είναι χαραγμένο το όνομά του. Δεξιά του Ομήρου μια Νίκη στέκει όρθια κρατώντας δάφνινο στεφάνι. Στα πόδια του κάθονται με μορφή δύο γυναικών, η Ιλιάδα με το σπαθί και η Οδύσσεια με το κουπί. Στη μεγάλη τιμητική στιγμή παρευρίσκονται σαράντα έξι σημαντικές φυσιογνωμίες της αρχαιότητας και των νεότερων χρόνων, μεταξύ αυτών ο Δάντης και ο Ραφαήλ. 

## Δείτε ακόμα

* Απεικονίσεις του Σωκράτη στην τέχνη και τη λαϊκή κουλτούρα

## Πηγές
* Παρουσίαση του πίνακα από το Μουσείο του Λούβρου

Κατηγορία:Έργα ζωγραφικής του Ζαν Ωγκύστ Ντομινίκ Ενγκρ
Κατηγορία:Πίνακες του Μουσείου του Λούβρου
Νόμος 4014/2011

Ο νόμος του ελληνικού κράτους 4014/2011, ΦΕΚ Α209/21-09-2011 *"Περιβαλλοντική αδειοδότηση έργων και δραστηριοτήτων, ρύθμιση αυθαιρέτων σε συνάρτηση με δημιουργία περιβαλλοντικού ισοζυγίου και 
*άλλες διατάξεις αρμοδιότητας Υπουργείου Περιβάλλοντος"'', αναφέρεται συχνά ως ο "νόμος των αυθαιρέτων" και αφ’ ενός επαναρρυθµίζει τον τρόπο περιβαλλοντικής αδειοδότησης έργων και δραστηριοτήτων και το σύστηµα περιβαλλοντικών ελέγχων, και αφ’ ετέρου χαράσσει µια «κόκκινη γραµµή» στην αυθαίρετη δόµηση.

## Κεφάλαιο Β: Ρύθμιση αυθαιρέτων σε συνάρτηση με τη δημιουργία περιβαλλοντικού ισοζυγίου
Με το άρθρο 23 (πρώτο άρθρο του κεφαλαίου Β) θεσμοθετείται η απαγόρευση εµπράγµατων δικαιοπραξιών σε ακίνητα µε αυθαίρετες κατασκευές ή αυθαίρετες αλλαγές χρήσης. Δημιουργείται μια "κόκκινη γραμμή" για την αυθαίρετη δόμηση καθώς σε ακίνητα με αυθαίρετες κατασκευές ή χρήσεις στερείται το δικαίωμα μεταβίβασης, γονικής παροχής και γενικά κάθε δικαιοπραξίας εν ζωή. Για την εφαρμογή της απαγόρευσης αυτής θεσμοθετείται η υπεύθυνη δήλωση του ιδιοκτήτη και η βεβαίωση μηχανικού ότι το ακίνητο δεν έχει αυθαίρετες κατασκευές και ότι δεν υπάρχουν εγκατεστημένες αυθαίρετες χρήσεις ως απαραίτητο δικαιολογητικό για κάθε δικαιοπραξία εν ζωή. Από την απαγόρευση αυτή εξαιρούνται τα νομίμως υφιστάμενα κτίρια προ του 1955 καθώς και τα ακίνητα που έχουν ρυθμιστεί με τους νόμους 1337/1983 (Νόμος Τρίτση), 3843/2010 (νόμος ημιυπαιθρίων) και 4014/2011 (νόμος αυθαιρέτων).

Στη συνέχεια του κεφαλαίου Β του νόμου θεσμοθετούνται οι προϋποθέσεις με τις οποίες μπορούν να ρυθμιστούν αυθαίρετα κτίσματα, κατασκευές και χρήσεις. Ο νόμος δίνει τη δυνατότητα διατήρησης κάθε αυθαιρέτου κτίσματος, κατασκευής ή χρήσης για 30 χρόνια ύστερα από την καταβολή του ενιαίου ειδικού προστίμου. Το ενιαίο ειδικό πρόστιμο υπολογίζεται με βάση το είδος της αυθαίρετης κατασκευής ή χρήσης, το μέγεθος, την παλαιότητα και την αντικειμενική αξία της περιοχής του ακινήτου. Το ενιαίο ειδικό πρόστιμο κατατίθεται υπέρ του "Πράσινου Ταμείου" που είχε θεσμοθετηθεί με το νόμο 3843/2010 με στόχο την εκτέλεση έργων βελτίωσης του περιβαλλοντικού ισοζυγίου.

Τέλος, θεσμοθετείται η Ειδική Υπηρεσία Επιθεώρησης και Κατεδάφισης, με στόχο την καταπολέμηση της αυθαίρετης δόμησης, τον εντοπισμό των αυθαιρέτων κτισμάτων και την κατεδάφισή τους.

## Εξωτερικοί σύνδεσμοι
# Νόμος 4014/2011
# Αποφάσεις Διαδικασίας Ηλεκτρονικής Υποβολής και Διαδικασίας Είσπραξης και Απόδοσης του Παραβόλου (ΦΕΚ 2167 Β 27.09.2011)
# Π. Γαλάνης, Περιβαλλοντική Εκτίμηση και Αδειοδότηση, 2022. 

## Πηγές
# Αυθαίρετα - διευκρινίσεις
# Αυθαίρετα Ερωτήσεις - Απαντήσεις

Κατηγορία:Δίκαιο περιβάλλοντος
Κατηγορία:Δίκαιο στην Ελλάδα
Κατηγορία:Χωροταξία - Πολεοδομία
Ο όρκος των Ορατίων (Ζακ-Λουί Νταβίντ)

***Ο όρκος των Ορατίων*** (γαλλικά: *Le Serment des Horaces*) που εξέθεσε το 1785 ο Ζακ-Λουί Νταβίντ στο παρισινό Σαλόν υπήρξε πραγματικός θρίαμβος καθώς η σύνθεσή του θεωρήθηκε ορόσημο της αναγέννησης της ευρωπαϊκής ζωγραφικής με την επιστροφή στα αυστηρά και πατριωτικά ιδεώδη αντάξια των αρχών της Ρώμης. 

## Περιγραφή
Ο Οράτιος στο κέντρο της παράστασης είναι έτοιμος να παραδώσει τα ξίφη στους τρίδυμους γιους του που ορκίζονται να νικήσουν τους τρίδυμους επίσης εχθρούς τους στη μάχη μεταξύ των Ορατίων και των Κουριατίων. Οι γυναίκες της οικογένειας είναι περίλυπες και αδύναμες, γεγονός που μεγαλώνει την αίσθηση της δύναμης και της αποφασιστικότητας που μεταδίδουν οι άνδρες. Στην θέση των θεών, νυμφών σατύρων και ερωτευμένων ζευγαριών σε ειδυλλιακά τοπία του Ροκοκό βρίσκουμε τώρα ένα θέμα ηρωικού πατριωτισμού, αυτοθυσίας, οικογενειακής τάξης και δημοσίου καθήκοντος. Η προβολή αυτών των αρετών γίνεται με νέο στυλ [καθαρή γραμμή, συνεχή περιγράμματα, χρώματα ψυχρά και πυκνά, λείες επιφάνειες, οριζόντια μετωπική σύνθεση]. Σκοπός πλέον δεν είναι να τέρψει και να κολακεύσει, αλλά να διδάξει και να νουθετήσει. Να κάνει την αρετή ελκυστική και το κακό μισητό, αυτός πρέπει να είναι ο σκοπός κάθε έντιμου ανθρώπου που πιάνει την πέννα, το πινέλο ή τη σμίλη, όπως είπε ο Ντιντερό.

## Παραπομπές


Κατηγορία:Έργα ζωγραφικής του Ζακ-Λουί Νταβίντ
Κατηγορία:Πίνακες του Μουσείου του Λούβρου
Σπάρτο (αποσαφήνιση)

Το όνομα **Σπάρτο** μπορεί να αναφέρεται:
*Στο σπάρτο, θάμνος διαδεδομένος στον μεσογειακό χώρο
*Στους παρακάτω οικισμούς της Ελλάδας
**Σπάρτο Αιτωλοακαρνανίας
**Σπάρτο Κοζάνης
Γυναίκα με καπέλο (Ανρί Ματίς)

***Γυναίκα με καπέλο*** ονομάζεται η ελαιογραφία που φιλοτέχνησε το 1905 ο Γάλλος ζωγράφος Ανρί Ματίς, η οποία απεικονίζει τη σύζυγό του, Αμελί. Το έργο εκτέθηκε το ίδιο έτος στο ετήσιο Salon d'Automne μαζί με άλλα έργα εκπροσώπων του Φωβισμού. Σήμερα ο πίνακας βρίσκεται στο Μουσείο Μοντέρνας Τέχνης του Σαν Φρανσίσκο (San Francisco Museum of Modern Art).

Ο πίνακας υπέστη στην εποχή του αρνητική κριτική. Αγοράστηκε από την αμερικανίδα συγγραφέα Γερτρούδη Στάιν και τον τεχνοκρίτη και συλλέκτη Λέο Στάιν, πριν περάσει στην ιδιοκτησία της οικογένειας Χάας.

## Παραπομπές


Κατηγορία:Πίνακες του 1905
Κατηγορία:Πίνακες του Ανρί Ματίς
Ο Γάμος των Αρνολφίνι

***Ο Γάμος των Αρνολφίνι*** (πίνακας γνωστός και σαν *Το Πορτρέτο των Αρνολφίνι* ή *Οι αρραβώνες των Αρνολφίνι*) είναι ελαιογραφία του Φλαμανδού ζωγράφου Γιαν βαν Άικ, που φιλοτεχνήθηκε το 1434 και σήμερα βρίσκεται στην Εθνική Πινακοθήκη του Λονδίνου. Θεωρείται ένα από τα πιο πρωτότυπα έργα στη Δυτική ιστορία της τέχνης κυρίως για την τεχνική του, αλλά και για το πλήθος αμφιλεγόμενων συμβολικών στοιχείων που περιλαμβάνει. Ο πίνακας απεικονίζει τον γάμο ή αρραβώνα ενός επιφανούς ζεύγους της πόλης Μπριζ, του Τζιοβάννι Αρνολφίνι και της γυναίκας του. Ο Αρνολφίνι ήταν έμπορος από την πόλη Λούκα, ο οποίος έζησε μεγάλο μέρος της ζωής του στο Μπριζ, όπου και τάφηκε το 1472. Η γυναίκα που απεικονίζεται είναι η Τζοβάννα Τσενάμι, κόρη εμπόρου. Το έργο φιλοτεχνήθηκε πιθανότατα στο Μπριζ, όπου ο βαν Άικ εργαζόταν στην υπηρεσία του Δούκα της Βουργουνδίας από το 1425.

Στον πίνακα ο βαν Άικ εκμεταλλεύεται τις δυνατότητες της νέας, τότε, τεχνικής της ελαιογραφίας. Χρησιμοποιώντας την τεχνική υγρό σε υγρό αξιοποιεί τον μεγαλύτερο, σε σχέση με την τέμπερα, χρόνο στεγνώματος της λαδομπογιάς για να αναμείξει τα χρώματα πάνω στον καμβά και να αποδώσει πολύ λεπτούς τόνους και σκιές. Δουλεύοντας επίσης με διαδοχικά στρώματα διαφανών χρωμάτων, ο βαν Άικ κατάφερε να προσδώσει μια αιθέρια ποιότητα στον πίνακα. Το δωμάτιο, που αποκτά μια ιδαίτερα ρεαλιστική αίσθηση βάθους χάρη στο διάφανο φως, έχει και αυτό αποδοθεί με μεγάλη πειστικότητα. 

Στον τοίχο, στο βάθος του νυφικού δωματίου, κρέμεται ένας κυκλικός κυρτός καθρέπτης, στην κορνίζα του οποίου απεικονίζονται σκηνές από τη ζωή και τα Πάθη του Χριστού. Ο καθρέπτης αντανακλά τα πρόσωπα που παραβρίσκονται στη σκηνή και καταλαμβάνουν τον ίδιο χώρο με εμάς τους παρατηρητές.  Στον καθρέπτη, στην ανακλώμενη σκηνή, διακρίνεται πιθανώς και ο ίδιος ο καλλιτέχνης. Τόσο οι σκηνές περιμετρικά της κορνίζας όσο και η σκηνή μέσα στον καθρέπτη έχουν ζωγραφιστεί με μεγάλη δεξιοτεχνία σαν μικρογραφίες, υποστηρίζεται δε ότι ο βαν Άικ χρησιμοποίησε μεγεθυντικό φακό για αυτό το κομμάτι του έργου. Στην επιγραφή πάνω από τον καθρέπτη, που φέρει την υπογραφή του, ο ζωγράφος δηλώνει την παρουσία και τη συμμετοχή του (πιθανότατα ως μάρτυρας για τη νομική εγκυρότητα του γάμου) στο γεγονός: "Johannes de Eyck fuit hic 1434" (*Ο Γιαν βαν Αϊκ ήταν εδώ 1434*).

## Παραπομπές


## Εξωτερικοί σύνδεσμοι

Ο πίνακας στον ιστότοπο της Πινακοθήκης του Λονδίνου.

Κατηγορία:Έργα ζωγραφικής του Γιαν βαν Άικ
Κατηγορία:Έργα αναγεννησιακής ζωγραφικής
Κατηγορία:Πίνακες της Εθνικής Πινακοθήκης του Λονδίνου
Αντιόχεια Μακεδονίας

Η **Αντιόχεια** ήταν μια ελληνιστική πόλη της Μακεδονίας.

Πρόκειται για την μοναδική Αντιόχεια σε ευρωπαϊκό έδαφος. Η μοναδική αναφορά για την ύπαρξη της πόλεως γίνεται από τον Ρωμαίο ιστορικό Πλίνιο στην *Φυσική Ιστορία* του. Από τα συμφραζόμενα συνεπάγεται ότι η εν λόγω Αντιόχεια του λαού των Αντιοχέων βρισκόταν στην επαρχία της Μυγδονίας. Πολύ πιθανόν να ιδρύθηκε προς τιμήν του Σελευκίδη ηγεμόνος **[[Αντίοχος Α' Σωτήρ|Αντιόχου Α΄ Σωτήρος]]**, του δεύτερου συζύγου της Στρατονίκης. Αν όχι, τότε από κάποιον Αντιγονίδη βασιλιά που είλκυε την καταγωγή του από τον βασιλικό οίκο των Σελευκιδών.

Άγνωστη η σημερινή της τοποθεσία.

## Παραπομπές


Κατηγορία:Πόλεις της αρχαίας Μακεδονίας
Κατηγορία:Αρχαία Μυγδονία
Λυσιμάχεια Αιτωλίας

Η **Λυσιμάχεια** ήταν μια ελληνιστική πόλη της Αιτωλίας. 

Η πόλη αναφέρεται από τον Στέφανο Βυζάντιο και τον Στράβωνα, μεταξύ Πλευρώνος και Αρσινόης, επί των οχθών της ομώνυμης λίμνης και βρισκόταν στην οδό που ένωνε την αρχαία Καλυδώνα (σημ. Μεσολόγγι) με την Στράτο. Κατά τον τελευταίο, η πόλη λεγόταν παλαιότερα **Ύδρα**, όπως και η λίμνη. Παράλληλα μια αρχαία πλάκα με την επιγραφή ΛΥΣΙΜΑ[ΧΕΩΝ] που βρέθηκε κοντά στην πόλη Δοκίμιον (στην βόρεια ακτή της λίμνης), πιστοποιεί την ταύτιση της αρχαίας Λυσιμαχείας με το χωριό Μουρστιάνου που σήμερα λέγεται Λυσιμαχία. Απέχει πέντε χιλιόμετρα από την αρχαία Αρσινόη. Μια εικασία θέλει τους Αιτωλούς να μετονομάζουν την πόλη τους προς τιμήν του βασιλέως **[[Λυσίμαχος|Λυσιμάχου]]** που κατέλαβε την Μακεδονία την περίοδο 284-281 π.Χ. και ανάγκασε τον Αιακίδη Πύρρο να υποχωρήσει στην Ήπειρο.

Το σημερινό χωριό Λυσιμαχία λεγόταν κατά την Τουρκοκρατία *Μουρστιάνου*, από κάποιον *Αγά Μουρστιάν*, που είχε το κτήμα της περιοχής.
Με τις ανασκαφές όμως που έγιναν στη μέση του κάμπου και την ανακάλυψη του τάφου κάποιου στρατηγού Λυσιμάχου, μετονομάστηκε σε Λυσιμαχία. Αυτή είναι η δεύτερη εκδοχή για την προέλευση του ονόματος. Κατά την αρχαϊκή εποχή υπήρχε μεγάλος οικισμός στη σημερινή θέση γύρω από τον Άγιο Νικόλαο. Τούτο αποδεικνύεται από μικρό κατάλοιπο Πελασγιακού τείχους, που βρίσκεται λίγο πιο κάτω από τον Άγιο Νικόλαο, πλησίον του κοντινότερου ρέματος.

## Πηγές
* Getzel M. Cohen, "The Hellenistic settlements in Europe, the Islands, and Asia Minor".
* Λυσιμάχεια .

Κατηγορία:Πόλεις της αρχαίας Αιτωλοακαρνανίας
Τιμοκρατία

Η **Τιμοκρατία** ήταν πολιτικό σύστημα που εφαρμοζόταν στην αρχαία Ελλάδα. Με το σύστημα αυτό η συμμετοχή των πολιτών στα κοινά και στη διακυβέρνηση της πόλεως - κράτους καθοριζόταν με την περιουσιακή τους κατάσταση.

Την τιμοκρατία ως πολίτευμα, ο Πλάτων το αποκαλούσε "ολιγαρχία", "τιμαρχία", καθώς και "φιλότιμο πολιτεία". Ο δε Ξενοφών "πλουτοκρατία" και ο Αριστοτέλης, που το θεωρούσε ως το χειρότερο, "πολιτεία από τιμημάτων" και "τιμοκρατία".

Το τιμοκρατικό ως σύστημα αξιολόγησης των πολιτών είχε εισαγάγει στην αρχαία Αθήνα ο Σόλων, που θεωρείται ως ένας των επτά σοφών της αρχαιότητας, ο οποίος διαίρεσε τους πολίτες ανάλογα με το ετήσιο αγροτικό τους εισόδημα, το λεγόμενο "τίμημα", σε τέσσερις κατηγορίες - τάξεις, (τους πεντακοσιομέδιμνους, τριακοσιομέδιμνους κ.λπ.).

## Πηγές
* "Εγκυκλοπαίδεια Πάπυρος Larousse Britannica" τομ.57ος, σελ.254.

Κατηγορία:Αρχαία Αθήνα
Πτολεμαΐς Αιτωλίας

Η **Πτολεμαΐς** ήταν μια ελληνστική πόλη της Αιτωλίας.

Η ύπαρξη της πόλεως πιστοποιείται από μια Δελφική επιγραφή του ύστερου 3ου αιώνος π.Χ. που αναφέρει ένα Αιτωλό ιερομνήμονα με το εθνικό *Πτολεμαιεύς*. Πολύ πιθανόν η Αιτωλική Συμπολιτεία να μετονόμασε μια παλαιότερη πόλη σε Πτολεμαΐδα, προς τιμήν του Μακεδόνα φαραώ **[[Πτολεμαίος Γ' Ευεργέτης|Πτολεμαίου Γ΄]]** που τους χορήγησε βοήθεια στον πόλεμό της με τον Αντίγονο Γ΄. Να μην λησμονηθεί ότι η δυναστεία των Πτολεμαίων ανέπτυξε καλές σχέσεις με την συμπολιτεία, απόδειξη των οποίων ήταν αγάλματα της μακεδονικής βασιλικής δυναστείας της Αιγύπτου από τον Αιτωλό Λάμιο στους Δελφούς και από την συμπολιτεία στο Θέρμο. Επιπλέον λίγο νωρίτερα η ίδια η συμπολιτεία ίδρυσε την Αρσινόη προς τιμήν της Αρσινόης Β΄ και την Λυσιμάχεια προς τιμήν του Λυσιμάχου.

Η τοποθεσία της Πτολεμαΐδος είναι άγνωστη.

## Πηγές
* "The Hellenistic settlements in Europe, the Islands, and Asia Minor", από τον Getzel M. Cohen.

Κατηγορία:Πόλεις της αρχαίας Αιτωλοακαρνανίας
Μέμφις (Τενεσσί)

To **Μέμφις** (αγγλικά: Memphis) είναι πόλη  των Η.Π.Α. νοτιοδυτικά της αμερικανικής πολιτείας του Τενεσί, και η έδρα της κομητείας Σέλμπι. Η πόλη βρίσκεται νότια από την συμβολή των ποταμών Γουλφ και Μισισιπή.

To Μέμφις είχε πληθυσμό 646.889 κατοίκων σύμφωνα με την απογραφή του 2010, πληθυσμός που την καθιστά την μεγαλύτερη πόλη στην πολιτεία του Τενεσί, τρίτη μεγαλύτερη στις Νοτιοανατολικές Η.Π.Α. και 20η μεγαλύτερη σε ολόκληρες τις  Η.Π.Α. Η ευρύτερη μητροπολιτική περιοχή του Μέμφις, συμπεριλαμβανομένου περιοχών των γειτονικών πολιτειών Μισισίπι και Άρκανσο, είχε το 2010 πληθυσμό 1.316.100 κατοίκους. Το γεγονός αυτό καθιστά το Μέμφις τη δεύτερη μεγαλύτερη μητροπολιτική περιοχή στο Τενεσί, και μόνο η μητροπολιτική περιοχή του Νάσβιλ, η οποία έχει ξεπεράσει το Μέμφις τα τελευταία χρόνια, είναι μεγαλύτερη. To Μέμφις είναι η νεότερη των μεγάλων πόλεων του Τενεσί. Ένας κάτοικος του Μέμφις αναφέρεται ως Μέμφιαν και η περιοχή Μέμφις είναι γνωστή, ιδιαίτερα σε μέσα μαζικής ενημέρωσης, ως «Μεσο-νότια» (*Mid-South*).

## Παραπομπές


## Εξωτερικοί σύνδεσμοι
* 
* 
*  Επίσημη κυβερνητική ιστοσελίδα 

Κατηγορία:Πόλεις του Τενεσί
Κατηγορία:Έδρες κομητειών του Τενεσί
Φυσιοκρατία

Ο όρος **φυσιοκρατία** σχετίζεται με διάφορα σχήματα αντίληψης και θεώρησης των πραγμάτων, τόσο οικονομικών και πολιτικών-νομικών, όσο και φιλοσοφικών.

## Φιλοσοφία, ηθική
Στη φιλοσοφία με τον όρο **φυσιοκρατία** ή **νατουραλισμός** χαρακτηρίζεται η θεώρηση που θέτει υπέρτατη δύναμη την αυθυπαρξία της Φύσης στο πλαίσιο του Λογικισμού (κάθε φαινόμενο στο Σύμπαν αποτελεί λογική διαδικασία· ο λογικός μονισμός δεν αποτελεί την μόνη εκδοχή, πχ η μαθηματική λογική θεμελιώνει συστήματα αποδείξεων, όμως άπειρες πειραματικές λογικές θεμελιώσεις είναι εφικτές χωρίς προϋπόθεση χρησιμότητας). Σύμφωνα με την αντίληψη αυτή οι ηθικές αξίες των ανθρώπων εκπορεύονται από τους ίδιους τους νόμους με τους οποίους οργανώνεται η Φύση και πηγάζουν απ΄ αυτή. Στην αρχαιότητα εκφραστές της φυσιοκρατικής θεώρησης λογίζονται ως ένα βαθμό οι Στωικοί φιλόσοφοι. Στη νεότερη εποχή θεωρείται ο Γερμανός Ερνστ Χαίκελ που υποστήριξε την ακραία εξέλιξη ως ενιαία ερμηνεία της Φύσης σε μια φιλοσοφική προσέγγιση αντίθετη προς την τελεολογία της Εκκλησίας. Ο σύγχρονος μεταφυσικός νατουραλισμός (metaphysical naturalism) εστιάζει στον τρόπο που λειτουργεί ο κόσμος και στον τρόπο που αποκτάται η γνώση.

## Οικονομία

Στο χώρο της παραγωγής, της οικονομίας και της κρατικής ή δημόσιας διοίκησης, η **φυσιοκρατία** ως σύστημα σχετίζεται με τους δημόσιους άνδρες, τους στοχαστές, νομικούς και πολιτικούς που δημιούργησαν στη Γαλλία την φερώνυμη σχολή οικονομικής σκέψης.

## Παραπομπές


## Πηγές
* "Εγκυκλοπαίδεια Πάπυρος Larousse Britannica" τομ.60ός, σελ.227.

Κατηγορία:Φιλοσοφικές θεωρίες
Κατηγορία:Φιλελευθερισμός
Κατηγορία:Ιστορία της οικονομίας
Φυσιοκράτες

Ο όρος **φυσιοκράτες** κατά κανόνα αφορά το θέμα:
* φυσιοκρατία (οικονομία)

Ενδέχεται όμως να σχετίζεται και με τα λήμματα:
* φυσιοκρατία
* φυσικαλισμός
Ανδρέας Κουιντζής

Ο **Ανδρέας Κουιντζής** ή **Κουίντζης** (1842 - 1910) ήταν Έλληνας ζωγράφος. 
## Βίος
Ο **Ανδρέας Κουιντζής** γεννήθηκε στη Μαριανούπολη της Ρωσίας και  έμεινε για χρόνια άγνωστος στους Έλληνες. Εργάστηκε στη Ρωσία όπου το 1894 έγινε καθηγητής τοπιογραφίας στην Ακαδημία της Πετρούπολης.  Τα έργα του, αφαιρετικής και ρομαντικής διάθεσης, δίνουν μια χαρακτηριστική εικόνα της ρωσικής φύσεως με τις στέπες, τα δάση και την ομίχλη της. Πρόκειται ουσιαστικά για έναν αυτοδίδακτο ζωγράφο.

## Παραπομπές

## Πηγές
* Μαρίνος Καλλιγάς, *«Ζωγραφική, γλυπτική, χαρακτική»*, Ιστορία του Ελληνικού Έθνους, Εκδοτική Αθηνών, τομ. ΙΓ (1977), σελ.540-541.
*Στέλιος Λυδάκης,«Κουΐντζης ή Κουϊτζής, Άρχιππος-Ιβάνοβιτς» Λεξικό των Ελλήνων ζωγράφων και χαρακτών (16ος-20ος αιώνας),εκδ.μέλισσα,Αθήνα, 1976,σελ. 195

## Εξωτερικοί σύνδεσμοι
*Ανδρέας Κουιντζής στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες ζωγράφοι του 19ου αιώνα
Κατηγορία:Έλληνες ζωγράφοι του 20ού αιώνα
Αριστείδης Ροβέρτος

Ο **Αριστείδης Ροβέρτος** (1833-1892), ήταν Έλληνας χαράκτης και ζωγράφος.

## Βίος
Ο **Αριστείδης Ροβέρτος** ήταν ελβετικής καταγωγής. Σπούδασε στην Αθήνα στο Σχολείο των Τεχνών μέχρι το 1854 και  μετά στο Μόναχο. Ήταν καθηγητής χαρακτικής (χαλκογραφία, ξυλογραφία), στο Πολυτεχνείο (διορίστηκε το 1865) ενώ το 1868 προσελήφθη στην Εθνική Τράπεζα της Ελλάδος ως ελεγκτής τραπεζικών γραμματείων. Έχουν σωθεί λίγα χαρακτικά του και μια ελαιογραφία του Ανδρέα Ζαΐμη η οποία βρίσκεται στην Εθνική Πινακοθήκη

## Τεχνοτροπία
Η ζωγραφική και η χαρακτική του κινείται εντός του ακαδημαϊκού κλασικισμού και ρεαλισμού.

## Παραπομπές

## Πηγές
*Μαρίνος Καλλιγάς, Ζωγραφική, γλυπτική, χαρακτική, Ιστορία του Ελληνικού Έθνους, Εκδοτική Αθηνών, τομ. ΙΓ (1977), σελ. 538
*Δημήτρης Παυλόπουλος, «Ροβέρτος Αριστείδης-Λουκιανός»,  στο:Λεξικό Ελλήνων Καλλιτεχνών 16ος-20ος αι., τομ.4, εκδ. Μέλισσα,2000, σελ.100

## Εξωτερικοί σύνδεσμοι
*Ιστοσ. Πανδέκτης, Ινστιτούτο Νεοελληνικών Ερευνών Νεοελληνική Εικονιστική Προσωπογραφία, Ροβέρτος Αριστείδης
*Ανωτάτη Σχολή Καλών Τεχνών, Σύντομη Ιστορία της Ανωτάτης Σχολής Καλών Τεχνών

Κατηγορία:Έλληνες χαράκτες
Ντίνος Κατσουρίδης

Ο **Ντίνος Κατσουρίδης** (Λευκωσία , 1927 - Αθήνα, 28 Νοεμβρίου 2011) ήταν Κύπριος μοντέρ, διευθυντής φωτογραφίας και από το 1960 σκηνοθέτης. Πολλοί τον αποκαλούσαν κινηματογραφιστή διότι είχε εργαστεί σε όλα τα πόστα μιας ταινίας. 

## Πρώτα χρόνια
Σπούδασε στην ΑΣΟΕΕ, πήρε το πτυχίο του το 1947 και έδωσε κατατακτήριες στη Νομική, από την οποία δεν αποφοίτησε, λόγω «κοινωνικών φρονημάτων». Αποφοίτησε το 1951 και από τη Σχολή Σταυράκου, κάνοντας ταυτόχρονα και τον καθηγητή φωτογραφίας. 
## Καριέρα
Υπήρξε βασικός συνεργάτης της Φίνος Φιλμ για 8 χρόνια, καθώς ήταν από τους σημαντικότερους συντελεστές.  

Σκηνοθέτησε τον Θανάση Βέγγο σε εννέα συνεχόμενες ταινίες, από το 1970 έως το 1982. Σημαντικότερες ήταν το «Τι έκανες στον πόλεμο, Θανάση;» (1971) που απέσπασε τρία βραβεία στο φεστιβάλ Θεσσαλονίκης (α΄ ανδρικού ρόλου, σεναρίου και καλλιτεχνικής ταινίας) και το «Θανάση, πάρε το όπλο σου» (1972), που απέσπασε δύο βραβεία στο ίδιο φεστιβάλ (α΄ ανδρικού ρόλου και τιμητική διάκριση για τα σκηνικά στον Τάσο Ζωγράφο). Μία από τις σημαντικότερες συνεισφορές του στον ελληνικό κινηματογράφο ήταν η ταινία του «Της Κακομοίρας» (1963), όπου πήρε ζωή ο θρυλικός χαρακτήρας του Ζήκου με τον Κώστα Χατζηχρήστο.
 
Το 2000, στο 41ο Φεστιβάλ Κινηματογράφου Θεσσαλονίκης, τιμήθηκε για το σύνολο της προσφοράς του στον κινηματογράφο με το βραβείο "Χρυσός Αλέξανδρος".
## Προσωπική ζωή και θάνατος
Το πρωί της 28ης Νοεμβρίου του 2011 απεβίωσε από καρκίνο. Λίγο πριν τον θάνατό του ολοκλήρωσε τη συγγραφή της αυτοβιογραφίας του με τίτλο «Αναζητώντας τον Κ», που εκδόθηκε από τις εκδόσεις Γαβριηλίδη. Το 2012 η γυναίκα του, Ισαβέλλα Μαυράκη, γύρισε ένα ντοκιμαντέρ με τίτλο «Μια ζωή σαν σινεμά», γύρω από τη ζωή του. Μαζί της είχε αποκτήσει και το γιο του Πέτρο Κατσουρίδη. Από τον πρώτο του γάμο είχε μια κόρη, την Σίβυλλα Κατσουρίδη, που είναι παραγωγός ταινιών, ενώ θετή κόρη του (κόρη της πρώτης του γυναίκας από τον προηγούμενο γάμο της, που όμως μεγάλωσε μαζί του) είναι και η Φοίβη Οικονομοπούλου, σύζυγος του Θόδωρου Αγγελόπουλου.
## Φιλμογραφία

## Παραπομπές


Κατηγορία:Έλληνες σκηνοθέτες
Κατηγορία:Έλληνες παραγωγοί ταινιών
Κατηγορία:Έλληνες κινηματογραφιστές
Κατηγορία:Έλληνες μοντέρ
Εκλογές της Γερουσίας των Ηνωμένων Πολιτειών 2010

Οι **Εκλογές της Γερουσίας των Ηνωμένων Πολιτειών το 2010** διεξάχθησαν στις 2 Νοεμβρίου, για τις 37 από το σύνολο των 100 εδρών. Μια ειδική εκλογή για μια 38η έδρα διεξήχθη στη Μασαχουσέτη στις 19 Ιανουαρίου 2010, για μια θητεία που λήγει τον Ιανουάριο 2013. Τριάντα τέσσερις έδρες ήταν για εξαετείς θητείες στην "τάξη τρία" της Γερουσίας, ενώ τρεις (στο Ντέλαγουερ, τη Νέα Υόρκη, και τη Δυτική Βιρτζίνια) ήταν ειδικές εκλογές για βραχύτερες θητείες.

## Σύνοψη των αποτελεσμάτων

**Σύνοψη των αποτελεσμάτων των εκλογών της Γερουσίας των ΗΠΑ της 2ας Νοεμβρίου 2010**

A Περιλαμβάνει διορισθέντες κατόχους οι οποίοι κέρδισαν εκλογές για να ολοκληρώσουν τη θητεία τους ή για την επόμενη πλήρη θητεία.

ID Οι δύο Ανεξάρτητοι συντάχθηκαν με τους Δημοκρατικούς στην ομάδα τους.

Πηγή: The Green Papers 2010 U.S. Senate Popular Vote and FEC Total Receipts by Party

## Μεταβολή στη σύνθεση

### Σύνοψη

### Σύνθεση της Γερουσίας πριν τις εκλογές

### Σύνθεση της Γερουσίας μετά τις εκλογές και πριν από την έναρξη του [[112ο Κογκρέσο των ΗΠΑ|112ου Κογκρέσου]]

### Σύνθεση της Γερουσίας κατά την έναρξη του [[112ο Κογκρέσο των ΗΠΑ|112ου Κογκρέσου]]

## Σύνοψη των αναμετρήσεων
### Ξεχωριστή εκλογή

### Εκλογές του Νοεμβρίου
Πηγή: http://elections.nytimes.com/2010/results/senate

## Βλέπε επίσης
* Εκλογές της Βουλής των Αντιπροσώπων των ΗΠΑ 2010
* Εκλογές κυβερνητών των ΗΠΑ 2010
* Εκλογές στις ΗΠΑ 2010

## Παραπομπές


## Εξωτερικοί σύνδεσμοι
* Party in Power  - Δείχνει ποιο κόμμα ήλεγχε τη Γερουσία (καθώς και τη Βουλή και την Προεδρεία) από το 1945.
* Senate pickups  - Contains a graph of how many Senate seats each party gained during each election from 1946–2008
* Candidates for U.S. Congress  at Project Vote Smart
* U.S. Senate from *OurCampaigns.com*
* Congressional Races in 2010 from Open Secrets (campaign contributions)
* 2010 National Congressional Ballot from *Pollster.com*
* Senate Race Forecast in 2010 from *Pollstered.com*
* Election 2010: Senate Elections from *[[Rasmussen Reports]]*
* Florida Senate District 22
* Battle for the Senate from *[[Real Clear Politics]]*
* Senate Races in 2010 from *[[Congressional Quarterly|CQ Politics]]*

2010
ΗΠΑ
Πανελλήνιο πρωτάθλημα στίβου γυναικών 1954

Το **ΙΘ΄ [[Πανελλήνιο πρωτάθλημα στίβου γυναικών]] 1954** διεξήχθη από τις 29 ως τις 30 Ιουνίου 1954 στο Παναθηναϊκό Στάδιο της Αθήνας και περιλάμβανε έντεκα αγωνίσματα. Πρωταθλητής σύλλογος αναδείχθηκε ο '''Πανιώνιος''' για δεύτερη συνεχόμενη φορά και πολυνίκης η Φανή Αργυρίου. Το 4ο Πανελλήνιο πρωτάθλημα πεντάθλου, όπως και του τριάθλου, διεξήχθησαν χωριστά αλλά τα αποτελέσματα δεν υπολογίστηκαν στη βαθμολογία του πανελλήνιου πρωταθλήματος.

## Οι νικήτριες
 

## Βαθμολογία

## Πηγές
* "Ελευθερία", 1/7/1954.
* "Ελευθερία", 30/6/1954.
* "Ελευθερία", 16/11/1954.

Γυναικων
Κατηγορία:Στίβος το 1954
Κατηγορία:Διοργανώσεις στίβου στην Αθήνα
Νικόλαος Ξυδιάς Τυπάλδος

Ο **Νικόλαος Ξυδιάς Τυπάλδος** (Ληξούρι Κεφαλονιάς, 1826 - Αθήνα, 1909) ήταν Έλληνας ζωγράφος της Επτανησιακής σχολής.

## Βίος
Γεννήθηκε στο Ληξούρι της Κεφαλονιάς το 1826 και πραγματοποίησε τις εγκύκλιες σπουδές του στο Αργοστόλι. Στη συνέχεια, με τη βοήθεια του αδελφού του Μιχαήλ σπούδασε ζωγραφική στην Ιταλία (δεν είναι ξεκάθαρο αν σπούδασε στη Ρώμη ή στη Βενετία). Μετά το θάνατο του αδελφού και προστάτη του από χολέρα, μεταβαίνει στο Λονδίνο και έπειτα (1866) στο Παρίσι όπου έζησε για τριάντα χρόνια και  ανέπτυξε έντονη καλλιτεχνική και εκθεσιακή δραστηριότητα αποσπώντας θετικές κριτικές. Ταυτόχρονα πραγματοποίησε αρκετά ταξίδια στην Ευρώπη. Το 1899 εγκαταστάθηκε μόνιμα στην Αθήνα όπου πέρασε το τελευταία χρόνια της ζωής του παραγνωρισμένος. Απεβίωσε το 1909. Συμμετείχε επί σειρά ετών σε εκθέσεις ζωγραφικής στο Παρίσι, το Λονδίνο αλλά και την Αθήνα.
## Θεματολογία
Κατά κύριο λόγο ασχολήθηκε με την προσωπογραφία, τη νεκρή φύση, την ηθογραφία, την απεικόνιση ιστορικών και μυθολογικών παραστάσεων και την αγιογραφία. Θεωρείται ο κυριότερος εκπρόσωπος της ψυχολογικής προσωπογραφίας του 19ου αιώνα στην Ελλάδα. 
## Τεχνοτροπία
Ο Ξυδιάς συνδύαζε στο έργο του τη ρεαλιστική απεικόνιση με την ψυχολογική διερεύνηση των εικονιζόμενων προσώπων. Τα περισσότερα έργα του εντάσσονται στο κλιμα του ακαδημαϊκού ρεαλισμού, ενώ δέχεται επιδράσεις από τον Εντουάρ Μανέ στο έργο του *Κύριος με ζακέτα) ενώ στην προσωπογραφία του Εμμανουήλ Ροΐδη «στηρίζεται αποκλειστικά στις χρωματικές αξίες»*. Στις αγιογραφίες του ήταν έντονη η επιρροή του από τη δυτικότροπη επτανησιακή ζωγραφική, ενώ στις μυθολογικές και αλληγορικές σκηνές στις λυρικές χρωματικές συνθέσεις του ακολουθεί τον προϊμπρεσιονισμό. «Στις ηθογραφικές σκηνές, όπου σημειώνονται επιδράσεις από την ιταλική παράδοση και τους Ολλανδούς του 17ου αιώνα φιλτραρισμένες μέσα από τον ρεαλισμό του C. Corot και τη ζωγραφική της Σχολής της Barbizon , κατορθώνει να αποδώσει τη λαϊκή ζωή και την καθημερινότητα χωρίς ιδεαλιστική διάθεση ».

## Γκαλερί

XidiasNikolaos2.jpg|Νύμφες του δάσους, έργο του Νικόλαου Ξυδιά, λάδι σε χαρτί επικολλημένο σε χαρτόνι, 42x60 εκ., συλλογή της Βουλής των Ελλήνων.
Πορτραίτο νέου ανδρός.jpg|Πορτραίτο νέου ανδρός, Ξυδιάς Νικόλαος, Πορτραίτο ανδρός, Ελαιογραφία σε μουσαμά, 65 x 52 εκ., Ιδιωτική συλλογή.
Πορτρέτο ανδρός.jpg|Πορτραίτο ανδρός, Ξυδιάς Νικόλαος, Πορτραίτο ανδρός, Ελαιογραφία σε μουσαμά, 65 x 50 εκ., Ιδιωτική συλλογή.
File:Prosopografia Dimitriou Vikela.jpg|Προσωπογραφία Δ. Βικέλα,Λάδι σε μουσαμά, 130 x 79&nbsp;cm,Εθνική Πινακοθήκη-Μουσείο Αλεξάνδρου Σούτζου.


## Παραπομπές


## Πηγές
*Μαρίνος Καλλιγάς, Ζωγραφική, γλυπτική, χαρακτική, Ιστορία του Ελληνικού Έθνους, Εκδοτική Αθηνών, τομ. ΙΓ (1977), σελ. 536-537
*Δώρα Μαρκάτου, «Ξυδιάς (Τυπάλδος) Νικόλαος», στο:Λεξικό Ελλήνων Καλλιτεχνών 16ος-20ος αι., τομ.3, εκδ. Μέλισσα, 1999, σελ.327-328

## Εξωτερικοί σύνδεσμοι

* Νικόλαος Ξυδιάς Τυπάλδος 
*  paletaart

Κατηγορία:Έλληνες ζωγράφοι του 19ου αιώνα
Κατηγορία:Προσωπογράφοι
Κατηγορία:Έλληνες ζωγράφοι του 20ού αιώνα
Πανελλήνιο πρωτάθλημα στίβου γυναικών 1957

Το **ΚΒ΄ [[Πανελλήνιο πρωτάθλημα στίβου γυναικών]] 1957** διεξήχθη από τις 3 Ιουλίου ως τις 4 Ιουλίου 1957 στο γυμναστήριο του Εθνικού Γ.Σ. της Αθήνας και περιλάμβανε δέκα αγωνίσματα. Πρωταθλητής σύλλογος αναδείχθηκε ο '''Πανιώνιος''' για πέμπτη συνεχόμενη φορά. Το 7ο Πανελλήνιο πρωτάθλημα πεντάθλου διεξήχθη χωριστά, στα τέλη Δεκεμβρίου, αλλά τα αποτελέσματα δεν υπολογίστηκαν στη βαθμολογία του πανελλήνιου πρωταθλήματος.

## Οι νικήτριες
 

## Βαθμολογία

Η κατάταξη είναι η τελική αλλά η βαθμολογία είναι της α΄ ημέρας, έπειτα από τα 4 αγωνίσματα.

## Πηγές
*"Ελευθερία", 5/7/1957.
*"Ελευθερία", 4/7/1957.

Γυναικων
Κατηγορία:Στίβος το 1957
Κατηγορία:Διοργανώσεις στίβου στην Αθήνα
Δημήτριος Δομβριάδης

Ο **Δημήτριος Δομβριάδης** (, 1816 - 1905;) ήταν Ελληνοβούλγαρος ζωγράφος καταγόμενος από τη Θράκη, Σλίβεν, Βουλγαρία.

## Βιογραφία
μικρογραφία|αριστερά|Πορτραίτο κοριτσιού (1850)
Από το 1844 μέχρι το 1848 σπουδάζει στο Σχολείο των Τεχνών. Ο Όθων αναγνώρισε το ταλέντο του και τον στέλνει με υποτροφία στη Ρώμη, στην Academia di Belle Arti. Αργότερα πάει στη Βουλγαρία όπου πλέον ζει εκεί και διαπρέπει με το όνομα Dobrovitch (Димитър Добрович). Το έργο του, επηρεασμένο από την τέχνη της αναγέννησης, περιλαμβάνει ηθογραφικές σκηνές και προσωπογραφίες, καθώς και αντιγραφές έργων ιταλικής τέχνης. Έλαβε μέρος σε ομαδικές εκθέσεις στη Ρώμη, στην Αθήνα (Ολύμπια, 1875).

## Παραπομπές


## Πηγές
* Μαρίνος Καλλιγάς: *Ζωγραφική, γλυπτική, χαρακτική, Ιστορία του Ελληνικού Έθνους*, Εκδοτική Αθηνών, τόμ. ΙΓ (1977), σελ. 535
* 

## Εξωτερικοί σύνδεσμοι
* 
* 

Κατηγορία:Έλληνες ζωγράφοι του 19ου αιώνα
Κατηγορία:Βούλγαροι ζωγράφοι
Κατηγορία:Έλληνες ζωγράφοι του 20ού αιώνα
ΑΟΛ – Ομόνοια Λακατάμιας

Ο **ΑΟΛ – Ομόνοια Λακατάμιας** ή ο **ΑΟΛ – Ομόνοια** (διαβάζεται «αόλ») είναι κυπριακή ποδοσφαιρική ομάδα με έδρα τη Λακατάμια της επαρχίας Λευκωσίας. Η ομάδα έχει δώδεκα συμμετοχές στο πρωτάθλημα Δ΄ κατηγορίας της Κύπρου. Χρώματα έχει το πράσινο, το κόκκινο και το άσπρο.   

## Ιστορία
Ο ΑΟΛ ιδρύθηκε τον Αύγουστο του 1985 από την ενοποίηση των σωματείων Αθλητική Ένωση Λακατάμιας και Ομόνοια Λακατάμιας. Από τα αρχικά των δύο ομάδων προέκυψε η ονομασία του (**Α**ΕΛ **Ο**μόνοια **Λ**ακατάμιας).  Ο λόγος της ενοποίησης των δύο ομάδων ήταν η δημιουργία μιας δυνατής ομάδας για συμμετοχή στο υπό δημιουργία πρωτάθλημα Δ΄ κατηγορίας. Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο ΑΟΛ Λακάταμιας ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ.

Συμμετείχε για 4 συνεχόμενες περιόδους στη Δ΄ κατηγορία. Την περίοδο 1988-89 τερμάτισε στην προτελευταία θέση του ομίλου του και έδωσε αγώνες μπαράζ με τις άλλες προτελευταίες ομάδες των άλλων τριών ομίλων. Μόνο η πρώτη ομάδα θα παρέμενε στην κατηγορία. Ο ΑΟΛ - Ομόνοια τερμάτισε τη δεύτερη θέση και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της Ποδοσφαιρικής Ομοσπονδίας Επαρχίας Λευκωσίας (ΠΟΕΛ).

Το 1990 προέκυψαν διαφωνίες στο σωματείο και επαναλειτούργησε η ΑΕΛ Λακατάμιας. Ο ΑΟΛ συνέχισε ως ΑΟΛ – Ομόνοια Λακατάμιας.

Το 1990 μέσω του πρωταθλήματος ένταξης επανεντάχθηκε στη Δ΄ κατηγορία. Συμμετείχε για δύο περιόδους. Την περίοδο 1991-92 τερμάτισε στην προτελευταία θέση και υποβιβάστηκε στα αγροτικά πρωταθλήματα. Συνέχισε στις διοργανώσεις της ΠΟΕΛ.

Το 1998 κατέκτησε το πρωτάθλημα ένταξης και επανεντάχθηκε στη Δ΄ κατηγορία για να υποβιβαστεί την περίοδο 1998-99. Το 2002 επανεντάχθηκε στη Δ΄ κατηγορία μέσω του πρωταθλήματος ένταξης. Παρέμεινε στη Δ΄ κατηγορία για 5 περιόδους. Την περίοδο 2006-07 τερμάτισε στην προτελευταία θέση και υποβιβάστηκε στα αγροτικά πρωταθλήματα. Συμμετέχει στις διοργανώσεις της ΠΟΕΛ.






1Η Δ΄ κατηγορία ήταν χωρισμένη σε τρεις ομίλους. Ο ΑΟΛ συμμετείχε στον όμιλο Λευκωσίας-Κερύνειας.
2Η Δ΄ κατηγορία ήταν χωρισμένη σε τέσσερις ομίλους. Ο ΑΟΛ συμμετείχε στον Α΄ όμιλο.
3Η Δ΄ κατηγορία ήταν χωρισμένη σε τρεις ομίλους. Ο ΑΟΛ συμμετείχε στον όμιλο Λεμεσού-Πάφου.


## Τίτλοι-διακρίσεις
*Πρωτάθλημα ένταξης:
**Πρωταθλήτρια (1): 1998

*Πρωτάθλημα πρωταθλητριών ΣΤΟΚ:
**Πρωταθλήτρια (1): 2002

*Πρωτάθλημα ΠΟΕΛ
**Πρωταθλήτρια (5): 1996, 1997, 2000, 2002, 2008

*Κύπελλο ΠΟΕΛ
**Κυπελλούχος (2): 1994, 1997

## Παραπομπές


## Δείτε επίσης

*Ποδόσφαιρο στην Κύπρο

## Εξωτερικοί σύνδεσμοι
*

Κατηγορία:Ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Λευκωσίας
Κατηγορία:Ιδρύσεις ποδοσφαιρικών ομάδων το 1948
Κατηγορία:Λακατάμια